Poznámky dejepis 5.C

**Vznik náboženstva**

**Náboženstvo** označuje vieru v nadprirodzené bytosti, bohov alebo Boha. Pomenovanie vzniklo z latinského slova religio, ktoré má viac významov, napríklad:

- svedomitosť pri zbieraní predmetov súvisiacich s uctievaním bohov

- spájať viditeľný (pozemský) svet s neviditeľným (nadpozemským, tajomným) svetom

Jednou z hlavných príčin vzniku náboženstva bola bezmocnosť prvobytného človeka v boji s prírodou. Naši predkovia si nevedeli vysvetliť veci a javy, ktoré ich obklopovali, pripisovali tieto javy nadprirodzeným bytostiam – bohom. Často sa ich báli, a preto sa snažili vychádzať s nimi čo najlepšie a nepohnevať si ich. Prinášali im rôzne dary a obety (potrava, výrobky, umelecké diela). Najvyššou obetou bol ľudský život.

Neskôr po vzniku triednej antagonistickej spoločnosti bezmocnosť ľudí pred živelnými sociálnymi pohromami, ktoré ich ovládali.

Vo svojom historickom vývoji vystupovalo náboženstvo ako kmeňové, národné (štátne) a svetové (Budhizmus, judaizmus, kresťanstvo, Islam.)

Náboženstvá odpovedajú na otázky o pôvode a zmysle života, určujú, čo je dobré a čo zlé, rátajú s ľudským strachom pred neznámym, všímajú si potrebu človeka milovať a byť milovaný, odpovedajú na túžbu ľudí po absolútnom dobre, na ich sny o mieri, harmónii a radosti, na ich občasnú potrebu útechy a chuť poďakovať sa niekomu za krásy sveta. Z týchto rozličných túžob pramení modlitba.

**Náboženstvá podľa rozšírenia a počtu**

1. Kresťanstvo (1,385 miliardy) – Katolíci (825 miliónov) - Protestanti (400 miliónov) - Pravoslávny ( )

2. Islam (700 miliónov)

3. Hinduizmus (600 miliónov)

4. Budhizmus (300 miliónov)

5. Konfucianizmus (300 miliónov)

6. Šintoizmus (80 miliónov) Islam

7. Taoizmus (50 miliónov)

8. Židia – Judaizmus (17 miliónov)

**Základné pojmy**

**Veriaci** je ten, kto vyznáva nejaké náboženstvo, ten kto verí vo veci, ktoré sa nedajú dokázať (zázraky) a uctieva Boha alebo bohov.

**Modlitba** je rozhovor s Bohom, človek pri nej chváli, prosí a ďakuje Bohovi. Modlí sa slovami, modlitbou alebo tichom. Za to dostáva požehnanie.

**Kňaz** je sprostredkovateľ komunikácie medzi ľuďmi a Bohom.

**Posvätné miesta, predmety a zvieratá** sú spojené s konkrétnym náboženstvom, pripisuje sa im veľký význam a moc, uctievajú sa.

**Posvätná kniha** obsahuje zákony a učenie, ktorým sa riadia veriaci.

**Svätyne** sú budovy a miesta, kde sa odohrávajú náboženské stretnutia, modlitby, prinášajú sa sem dary.

Ľudia dlho uctievali mnoho bohov- takúto vieru voláme **polyteizmus.**

Až oveľa neskôr sa vyvinula viera v jediného Boha – **monoteizmus.**

Ak ľud**i**a neveria v žiadneho boha a náboženstvo, nazývame to **ateizmus**.

**Po naučení sa učiva, odpovedajte písomne do zošita na otázky:**

1. Definuj náboženstvo
2. Aké rôzne náboženstvá existujú?
3. Vieš ako sa nazýva človek, ktorý nevyznáva žiadne náboženstvo?